НИГЕРИЈА ДЕКЕМВРИ 2015 Г.
АРХИВА НА ДР
Што му е на детето? Што му е?
На детето? -Да.
Гладно е. - Може да му дадеме храна?
Без храна, без вода.
Фотографијата од спасувањето на Хоуп ми го смени животот.
Како шлаканица.
Напуштено момче зашто е вештер има неверојатна трансформација
ДАНСКА 2023 Г.
Цел свет почна да ја следи нашата работа.
Со години се боревме за тоа,
видете ги Нигерија и децата обвинети дека се вештерки.
Во еден миг си реков...
Ќе се вратам во Данска, ќе водам обичен живот
и само...
Ќе заборавам се.
Сакав да се скријам.
Јас сум Ања Рингрен Ловин.
Имам 44 години.
Сметам дека сум хуманитарка или социјална работничка.
Пораснав на север во Данска.
Живеев со мајка ми, сестра ми близначка и нашата постара сестра.
Татко ми беше алкохоличар, па мајка ми го остави.
Бев девојка што пробува да го спаси светот.
Почнав на рана возраст, сакајќи да го спасам татко ми.
Но, како може дете да му помогне на возрасен човек
што избрал да пие?
Кога мама ќе направеше вечера,
сестрата близначка и јас не јадевме се,
па ќе ни кажеше: "Изедете се,
"децата во Африка гладуваат."
Од шест-седум години сонував
да заминам во Африка и да им помогнам на децата.
ДОБРЕ ДОЈДОВТЕ ВО АРХУС
ЖЕНАТА СО НАДЕЖ
Знаеш, Дејвид Јуниор,
велиш сакаш да бидеш фудбалер,
но сакаш музика и танц.
Може да бидеш музичар или танчер.
Мајка ми почина на 53 години и ме обзема гнев.
По нејзината смрт пробував да си го најдам идентитетот.
Ме мачеше анскиозност, губев тежина.
Три месеци поминав в болница.
Тежев само 45 кг.
Решив да продадам се што имам во Данска
и да соберам пари.
Станав бездомник за да им помогнам на децата во Африка.
НИГЕРИЈА
Сите министерства за надворешни работи препорачуваат
да не одите во Нигерија зашто е премногу опасно.
Поради екстремната сиромаштија,
луѓето се спремни на се за да преживеат.
Но, мора да се соочите со стравовите.
Отсекогаш го правев тоа. Се соочував со стравовите.
Како инаку да се живее?
Спремни сте? -Да!
Ајде!
Луѓето се дружељубиви. Нигеријците се дружељубиви.
Тие се мирољубиви луѓе.
Поради распростанетата корупција имаат екстремна сиромаштија.
Задоволство е да се имаат гости.
Ја повикувам Ања Ловин.
И поздравете ја Мартина.
Доаѓам од Полска.
Тоа е во Европа.
Патувам низ светот и снимам ТВ-прилози
за наверојатни и инспиративни жени.
Една од нив е Ања.
Дојдов тука за да го покажам нејзиниот труд.
Доаѓам од далечна земја.
Данска, на север од Европа.
Но, Нигерија е мојот дом.
Така е. -Зашто...
Син ми што седи онаму е Нигериец.
Татко му е Нигериец, па и јас сум Нигеријка.
Така е!
Јас сум основач на организацијата Ленд оф Хоуп.
Нашата цел е во локалните заедници да објаснуваме
дека децата не се занимаваат со вештерство.
Многумина од Солид Рок ни помогнаа да спасиме деца.
Благодарна сум ви вам и на црквата.
Многумина обвинуваат вештерство за сешто.
Многумина мислат...
ЏОН ОКОРИКО ПАСТОР
Ако биберот или мангото не раѓаат,
виновно е вештерството.
Можеби нема плодови поради вештерство.
Вештерството е присутно во сите аспекти од животот.
Тоа тешко ќе помине
кај членовите на мојата црква,
но лесно е со луѓето што не се просветлени.
Лесно се манипулираат тие.
СПАСУВАЊЕ НА АФРИКАНСКИТЕ ВЕШТЕРСКИ ДЕЦА
Свештеник го прогласил детево
за вештерка.
Децата се најчеста мета.
Опседнати,
луѓето веруваат дека можат да фрлаат магии и да заразат други,
а штом ги обвинат еднаш
децата се стигматизирани и сеат страв.
Во 2008 г. гледав документарец
што се викаше "Спасување на африканските вештерски деца".
Се шокирав
зашто немав чуено
дека обвинуваат деца за вештерство.
Во Нигерија годишно обвинуваат 10 илјади деца.
Решив да дојдам овде по секоја цена.
Мојата прва средба
со африканскиот континент
беше "топлото срце на Африка".
Државата Малави.
Мојата цел беше Нигерија,
но требаше да стекнам искуство
пред да отпатувам во толку опасна земја.
Бев набљудувач, волонтер.
Живеев со едно сиромашно семејство во Малави.
Едно никогаш нема да заборавам.
Цело детство
гледав документарци за африканската култура.
Гледав и читав се што ќе ми дојде под рака.
Мислев дека знам што е сиромаштија,
но не знаев што значи да се биде гладен.
Што е глад.
По враќањето од Малави
решив да почнам своја невладина организација.
Да се фокусирам на обвиненијата за вештерство во Нигерија.
ЛЕНД ОФ ХОУП
Да ги собереме, веќе се суви.
Внесете ги.
Ова е уште влажно.
Ова е суво.
И ова е суво.
Стави ги во собата.
Чие е ова?
На Принс? Во ред.
Ќе го однесеме во неговата соба.
Ова е на Сандеј?
Девојки, гледате ТВ?
Треба да играте надвор.
Викторија...
Да не си болна?
Беше кај сестрите?
Пиеш лекови? Гориш.
Ернест!
Раскажи ми за Ања.
Не не слуша.
Порано имаше црна коса,
сега има бела.
Сака да танцува.
Секое утро пие кафе.
Ова ме спасува.
Пола за мене. - Пола? Важи.
Ти си како сестра ми.
Пиеш црно кафе.
Еден, два, три, четири... Десет.
Мама Ања им помага на децата.
Прави многу добри работи. Таа ми помогна.
Дебора? Што е?
Мојот чевел.
Твојот чевел? Што да направам?
Сакам нови. -Нови?
Да, овие многупати ги имаш поправано.
Насмевни се, ќе добиеш нови.
Таа е уникатна.
Дојдена е од далеку.
Од високо развиено општество.
Дојде во сосема поинаков свет
и пробува да внесе
надеж и поинаква перспектива.
Пробува да внесе промена.
Мислам дека е исклучително силна.
Таа е ангел.
Таа е ангел? -Да.
Девојката е фантастична.
Кога дојде во Нигерија,
волонтирав во центарот за деца.
Не ме ни погледна.
Беше малку непријателски настроена.
Кога го запознав Дејвид, ме нервираше.
Игравме фудбал.
Одеднаш дојде
и сите деца престанаа да играат.
Истрчаа кон него викајќи "чичко Дејвид".
Скокаа врз него. Разговараше со нив.
Се прашував кој е.
Кажа: "Овде сум една недела,
"влегува типов и децата го обожаваат. Зошто?"
Бев со нив уште од малечки.
Речиси 6-7 години.
Замислете млад студент на право
со таква харизма.
Тој имаше 21 година, а јас 32.
Дојдов да спасувам деца.
Немав време за романси.
Не го можам тоа.
Еден ден некој сакаше да избрка едно дете оттаму.
Му се налутив
и се развикав.
Жестоко го бранев детето.
Ања ми кажа да се смирам.
Ме погледна по втор и трет пат.
По тој ден почна да ме поздравува.
Ја прашав како е. Почнавме да разговараме.
Едноставно се случи.
Кога вторпат дојдов во Нигерија,
беше еден месец по првото патување.
Се вратив
и Дејвид и јас решивме да забремениме.
По еден месец, останав бремена.
Се погледнавме и бев трудна.
Дејвид и јас го основавме центарот за деца
близу неговиот правен факултет.
Првите години спасивме 30-ина деца.
Првин спиевме на черга во недовршената зграда.
Само сакавме да спасуваме.
Најмивме неколку згради.
Ги нападна
една локална банда.
Дојдоа ноќе и се закануваа со оружје на персоналот и децата.
Не ограбија и уништија се.
Децата врескаа, се криеја во грмушки.
Таа ноќ силуваа една од нашите девојки.
Ужасен напад.
Не нападнаа
зашто немавме висока ограда
ниту обезбедување како што имаме денес.
Тоа ме мотивираше да заминам за Данска
и да соберам финансии
за да ја изградиме Ленд оф Хоуп.
Дејвид тука го надгледува градењето
и заедно ја создадовме Ленд оф Хоуп.
Тука живеат момчињата. Тоа е машкиот хостел.
На крајот е женскиот хостел за девојките.
Каде живееш ти?
Тука, пред нас.
Во зградата каде што се хотелите.
Кога градевме,
сакавме една соба
со кујна и дневен престој
за да имаме приватност.
И? -На крајот имавме само соба.
Ова е твојот приватен простор.
Точно.
Поинаква е собава од другите?
Не. Иста е како детските соби.
Има приватно купатило и тоалет.
Не поминувам многу време внатре.
Повеќе сакам да сум надвор, не само во собата.
Кој е овде?
Здраво.
Како си?
Собата на мама секогаш е најдобра.
Ања, што е тоа?
Славевме нова година.
Морав да облечам нешто посебно.
Мора да видам како ти стои.
Вака. Танцувавме цела ноќ.
Многу елегантно. - Види го ова.
Ова го соши еден африкански кројач.
Чудесен е.
Еден од моите омилени фустани. Многу е шарен.
Тесен е.
Градите горе, задникот одзади.
Сакаш мода?
Овде е толку жешко
што по еден час сум мокра целата
и одам да се преслечам.
Ања, знаеш што мислам јас?
Во овие ѕидови
се чувствувате безбедно,
но надворешниот свет е поинаков.
Во Ленд оф Хоуп владеат среќата и љубовта.
Надвор од ѕидиниве
светот има откачено.
Еден ден Дејвид кажа: "Стигна повик.
"Има двогодишно дете во селото."
Не знаеше дали е вистина,
како ќе оставите двегодишно дете и дали може да преживее?
Му кажав да провериме.
Никој не го храни? - Нема ни татко, ни мајка.
Жалам.
АРХИВА НА ДР
Се наведнав да му дадам вода и бисквити на Хоуп.
Тој мирис...
Тоа беше мирисот на смртта.
Како...
Не можам да објаснам.
Додека одевме кон автобусот,
еден човек ме праша каде го водиме.
Морав да побрзам.
Одеднаш, луѓето го опкружија автобусот.
Дејвид се вмеша.
"Гледате ли каков е?
"Мора да оди в болница."
Ја тресна вратата и појдовме.
Кога го држеше момчето, кажа:
"Дејвид,
"малиот ќе умре.
"Пред да умре, му треба име."
Го нарековме Хоуп (надеж) и го одвезовме в болница.
Докторот кажа дека има мали шанси да преживее.
Неговиот здив...
Ги броевме секундите.
Беше пред умирање.
Дејвид и јас го доведовме нашиот син Дејвид јуниор во болницата
и го ставив во креветот со Хоуп да седат заедно и да играат.
Хоуп за првпат се насмевна.
Вистинско чудо е што преживеа.
Ме радува помислата на Хоуп.
Интелигентен е
и смешен.
Многу е забавен.
Но, страв ми е
дека никогаш нема да проговори.
Сака да се изрази
и се надевам дека еден ден ќе може.
Ленд оф Хоуп е голем центар за деца.
Се простира на преку 12 000 квадратни метри.
Кога го купивме земјиштето со Дејвид,
замислувавме не само центар за деца,
туку и образовен центар
каде што ќе учат децата.
Ликовна уметност, физика,
информатика.
Тука пееме и се забавуваме.
Еден, два, три...
Почни!
Ве сакам!
Затоа сум секогаш емотивна.
Ги спасивме
и гледаме како храбро стојат,
пејат, веруваат во себе.
Сега се млади жени што се омоќуваат меѓусебно.
Тоа е чудесно.
Се наежив.
Го обожавам ова.
Ако ја видите Данска, Полска, цела Европа
во 18. век,
исто имало обвиненија, посебно против жени.
Во Данска живи се запалени над 2000 жени.
Обвинети дека се вештерки.
Зошто денес во Данска не палиме жени?
Поради образованието.
Служи како терапија.
Терапијата лекува.
Се изразуваме со уметност.
Може да бидеме креативни,
да користиме фантазија. Да изразиме што мислиме.
Што замислуваме.
Нигерија по дете годишно троши еден долар
за образование.
Смешно е
колку малку се троши на образованието на децата.
Оттука и проблемите со суеверие и сиромаштија.
Ако децата не се школуваат,
не се развиваат.
Страшно е
колку талент се фрла во оваа земја.
За мене надежта има големо значење.
Х-О-П-Е?
Хелп уан прсон еври деј, помогни на еден човек секој ден.
Не може да се викаме поинаку
од Ленд оф Хоуп (земја на надежта).
Што имаме овде?
Штом играат фудбал, некој ќе се повреди.
Играат како да се работи за живот или смрт.
Ќе бидеш добро, Дејвид.
Ги знаеш сите деца и ги викаш по име?
Сите деца.
Не мора ни да ги видам.
Ги препознавам по гласот.
Имате сопствена вода?
Да, сами ја произведуваме.
Сопругот Дејвид отсекогаш сонуваше за тоа.
Сакаше да прави поевтина вода
достапна за сите.
Ленд оф Хоуп е како барката на Ное.
Имаме кокошки, риби.
Големо земјиште каде одгледуваме зеленчук.
Разни видови лисја
што ги користам за локалните јадења.
Практично остварување на сон
зашто сето ова ни овозможува да преживееме.
Ова е родното село на Дејвид.
Целата заедница го цени
и затоа сме безбедни овде.
Кога ја градевме Ленд оф Хоуп,
ангажиравме 150 локални работници.
Им дадовме работа.
Ленд оф Хоуп е гордоста на селово.
ДАНСКА
Во Данска ми недостига Нигерија,
а во Нигерија ми недостига Данска.
Со една нога сум во двете земји.
Секојдневно се чувствувам поделено.
Во Данска ги вршам административните работи.
Давам интервјуа, гостувам на конференции...
Тоа ни е многу важно.
Таму зборувам за нашата работа и собирам донации.
Ни требаат пари
за да ги спасиме децата и да им пружиме иднина.
Јас сум таа што мора да се врати во Данска да собира средства.
Имам голема одговорност.
Многу се гордеам со неа.
Има големо срце за Нигерија и Нигеријците.
Три години не сум била на одмор.
Немам кога. Многу сум среќна.
Многу. -И јас.
Работам за Ања во Ленд оф Хоуп.
Јас сум потпретседателка
и ја водам нашата комуникација,
маркетингот и социјалните мрежи.
Уште имам чувство дека мора да се грижам за неа
зашто мама ми кажа така.
Но, и затоа што мама виде дека сме многу различни.
Ања беше импулсивна,
а јас внимателна.
Сакав прво да ги проучам работите.
Ања само се залетуваше.
Иако знам дека порасна овде,
дека сме Данки и дека живееме во Данска,
кога ќе замине во Нигерија,
таму е најсреќна.
Понекогаш се расправаме со Ања.
Ние сме близначки, заедно работиме,
се расправаме за многу работи.
Излегувам од куќата лута на неа, па ми велат:
"Ја обожавам сестра ти. Таа е супер."
А јас велам: "И не е толку супер."
Не е толку совршена.
НИГЕРИЈА
Однадвор изгледаше успешно,
но всушност доста се мачевме.
Но, се фокусиравме на проектот и на децата.
Децата обвинети за вештерство
не им приоѓаат на луѓето.
Возрасните ги сметаат за опасност.
Не им веруваат. Налетуваат на закани
од возрасните
што ги тепаат,
понекогаш и ги убиваат. Возрасните се закана.
Мора да ги убедам дека не сакам да ги повредам.
Во Ленд оф Хоуп имаме 91 дете.
Само 21 девојчиња, другите се момчиња.
Зошто момчињата почесто ги обвинуваат за вештерство?
Зашто се подоминантни.
Погруби се и не се потребни.
Не се потребни во домаќинството.
Тоа беше на Божиќ 2019 г.
Беше декември. Тоа е посебен дел од годината.
Добивме итен повик.
Дејвид кажа:
"Не знам дали сакаш да го видиш детево.
"Велат дека е во лоша состојба."
Ајде, му реков.
Дојдовме и го видовме детето.
Не можеше ни да оди.
Момче со ужасни болки.
Тоа е Сејвиор.
Беше повеќепати силуван и заразен со ХИВ.
Се криеше во големите цевки
на едно градилиште.
Кога го извадивме од цевката,
ги држеше панталоните
и имаше ужасни болки.
Ја убија сестра ти?
Ќе го убиеја и него
за ден-два ако не дојдовме ние.
Немаше да остане жив.
Го поведовме Ернест со нас, едно од најстарите наши деца.
Понекогаш ги водиме децата во мисиите за спасување.
Со задоволство помагаат.
Тоа ме инспирира.
Ернест нежно го смести детето во колата,
седеше одзади со него, му даде нешто за пиење,
му даде бисквити,
а Дејвид пушти божиќна песна.
Емотивен момент.
На враќање пушти госпел божиќна песна.
Се свртев, ги видов Ернест и Сејвиор
и почнав да плачам. Ме преплавија емоции.
Беше Божиќ, спасивме живот.
Најдобриот Божиќ во животот.
Се сеќаваш на моментот кога дојде Хоуп?
Спасен е како малечок.
Кога го доведоа во Ленд оф Хоуп,
беше тажно во каква состојба се наоѓа.
Беше на умирање.
Многу тажно.
Што мислиш сега за него?
Хоуп е... Не знам.
Најсреќното дете на светот.
Зашто...
Тоа е неверојатна трансформација.
Здрав е, на безбедно е...
Сега Хоуп е многу добро.
Многу е паметен.
Она што го знаеме за Хоуп е од таткото.
Тој е врач.
Многу е влијателен.
Прво што ме праша беше колку ми должи.
Му реков: "Ништо.
"Не сакам пари.
"Дојдовме зашто секое дете заслужува да знае кој е."
Ја обвинуваше мајката.
Ни кажа една страна од приказната.
Ја бараме мајка му на Хоуп откако го најдовме.
Важно е да ја запознае мајка си.
Да ја види и да ја запознае.
Тоа е важно и за неа.
Мора да сфати дека децата не се вештерки.
Дејвид, што мислиш за средбата со мајката?
Не знам што да очекувам. Мора првин да ја видам.
Ми кажа дека не чека.
Само што се јавив,
телефонот е исклучен.
Сите во Ленд оф Хоуп сметате
дека е важно децата да имаат врска со родителите.
Кога одиме во посета,
всушност имаме цел.
Доаѓаме да образуваме.
Не само семејството, туку и целата заедница.
Тоа е човекот што му јави на Дејвид
дека детето е напуштено.
Имаше само две години. Тоа е тој.
Десет години сме активни во околните села.
Имаме многу амбасадори.
Знаат кои сме и не викаат.
Тие се нашите очи и уши.
Кога последен пат ја видовте? - Вчера наутро.
Велат дека го напуштила селото,
но ќе пробаме да ја најдеме.
Иако е сончево и сме опкружени од деца,
ситуацијата за миг
може да стане опасна.
Пред еден месец во едно село
спасивме дете. Двајца негови пријатели се убиени.
Им ги отсекуваат главите,
рацете... Така ги убиваат децата.
Ги убиваат со секира или со мачета.
Го посетивме селскиот старешина
за да сфати зошто сме таму.
Соработуваме со заедницата.
Дали многу деца се обвинети за вештерство?
Да.
Зошто ги обвинуваат?
Се однесуваат чудно.
Имаше многу смрт.
Но, тоа не се случува откако јас сум овде.
Како ви успева?
Имаме посебна смеса.
Децата повраќаат и оздравуваат.
Колку родителите плаќаат за лекот?
Еден милион. -Никој нема милион наири.
Не е прескапо?
Ако родителите немаат милион наири,
ми даваат земјиште.
Што ако немаат ни земјиште
ни пари?
Дали ќе го напуштат детето?
Има можност
да ми служат.
Има ли деца што ви служат
зашто родителите не можеле да платат?
Доведи го детето.
Што правиш овде? Му помагаш на старешината?
Правам што ќе ми каже.
Носам што му треба.
Ти плаќа ли?
Јадам бесплатно. Моите пари одат кај него.
Тоа е ропство. 15 години работиш напорно
и за возврат добиваш само храна.
Лесно е да се манипулира со необразованите.
Веруваат на се што ќе чујат,
посебно од пасторите.
Религијата игра значајна улога во Нигерија.
Пасторите го искористуваат незнаењето.
Велат дека децата се вештери
и луѓе веруваат во тоа.
Ширењето на вештерството
е лесен начин на ограбување.
Многу пастори не ме прифаќаат
во своите христијански организации во градов.
Со години проповедам
дека вештерството нема врска со Бог.
Според нашата статистика,
десетина деца неделно
исчезнуваат од селата.
Потребно е да се сфати дека обвинувањето деца за вештерство
е поврзано со екстремната сиромаштија.
Семејствата не можат да ги прехранат сите деца.
Ако успеат да се ослободат од едно дете
обвинувајќи го за вештерство, една уста помалку за хранење.
Тоа е начин на опстанок.
Ме сфаќате?
Не е лесно да се изведе бројка,
но тоа е голем број деца.
И да е едно, доволно е. Едно убиено дете е доволно.
Детето знае, растејќи во ова општество,
дека мора да избега ако го обвинат за вештерство.
Инаку нема да преживее.
Децата на улиците се изложени на сешто.
Шверц,
продавање органи,
разни облици на злоставување.
Ако девојче помине една ноќ на улица,
ќе биде силувана.
Избегав и почнав да просам.
Ме обвинија дека сум го убил татко ми.
Ме тепаа секое утро.
Не ми даваа храна. Мајка ми ме изгоре со пегла.
Што чувствуваш кога размислуваш за тие луѓе?
Треба да заборавиме се што се случило во минатото
и да продолжиме со животот.
Сите деца во нашиот центар доживеале ужаси.
Исеченици на главата, исеченици од нож.
Секое дете носи рани во себе.
Понекогаш ги ставаат во синџири.
Ги држат затворени во соба без храна и вода
додека не признаат дека се вештери.
АРХИВА НА ДР
И ти си вештер?
Да.
Се викам Бенџамин.
Родителите ме обвинија за вештерство.
Што мислиш сега за ситуацијава?
Кога ќе завршам училиште,
ќе ги подучувам луѓето во селото
дека никој не е вештер.
Во моето семејство проблемите почнаа зашто одев на училиште.
Поширокото семејство го обвини татко ми за вештерство.
Дека не е нормално што толку го интересира образование.
Сигурно има друга причина, а тоа е вештерството.
Тогаш почнаа проблемите.
Штом ќе ве обвинат,
сите ве гледаат поинаку.
Дури и роднините.
Кога татко ми го обвинија за вештерство,
поширокото семејство го протера.
Тогаш почнаа проблемите.
Луѓето беа агресивни кон нас,
ја тепаа мајка ми.
Почнаа физички напади.
Беше многу опасно.
Што се случи со татко ти? - Го убија.
Го убија.
Тогаш дојде Ленд оф Хоуп.
Денешниот живот е одраз на детството.
Сега сум свесна за тоа.
Едвај чекав да ја запознам мајка му на Хоуп.
Како изгледа? Како ќе реагира? Како ќе реагира Хоуп?
Не преплавија емоции.
Одеднаш беше таму и Хоуп беше емотивен.
Здраво.
Добро утро, добре дојде.
Како се викаш?
Џастина.
Колку години имаш?
23.
Си имала 14-15
кога си го родила Хоуп?
Да, 15.
Што се случи?
Можеш да ни кажеш зошто го најдовме во таква состојба?
Раскажи ни.
Овде сме зашто сакаме да имаш врска со син ти.
Нема да те осудуваме.
И ти си била дете.
Дали те ожени или само те зеде како жена?
Што се случи меѓу вас?
Тој е стар.
Не знам, дојде кај нас.
Ме покани да излеземе, го одбив. Не сакав.
Не си сакала?
Не. Тој ден ме принуди.
Стивен е роден една година пред Даниел.
Си го нарекла Стивен? Хоуп и тој имаат ист татко?
Да. -Кога го спасивме,
не знаевме како се вика, не ни кажаа,
па му дадовме идентитет.
Го нарековме Хоуп.
Тоа е добро.
Дали Хоуп го оставил татко му таму?
Во таа состојба?
Да. Го исфрли.
Не лутете ми се.
Не грижи се. Важно е дека си тука.
Ова е син ти.
Хоуп, мајка ти.
Си бил во нејзиното меше.
Како си?
Не слуша многу добро.
Жал ми е за се.
Каде е лузната? Покажи ја.
Еве ја.
Тоа е лузната што си му ја дала? -Да.
Жал ми е.
Те молам, прости ми.
Добро си? Добро си, Хоуп?
Добро си?
Добро си? Не.
Хоуп можеби не разбира.
Можеби мисли дека си дошла да го земеш.
Не. -Знам.
Се надеваме дека редовно ќе го посетуваш.
Дали си личат Стивен и Даниел? -Даниел е повисок.
Повисок од Хоуп?
Не сакам да ве прекинувам.
Здраво, Хоуп.
Јас сум Мартина.
Џастина. -Мило ми е.
Мило ми е. - Имаш прекрасен син.
Гледам дека е збунет сега.
Има своја гордост
и знае во каква состојба е најден.
Среќен е, но сепак...
Можеби и лут.
Нема да остане таа.
Ќе си оди дома.
Ти ќе останеш.
Но, дојде да го види центарот.
Потоа ќе си замине.
Може еден ден ќе ми простиш.
Ако сакате да го смените светот, почнете од децата.
Сменете им го детството и ќе ја смените генерацијата.
Мора да гледаме нанапред.
На Хоуп му е мило што ја виде мајка си.
Пак дојде да го посети
и остана долго во Ленд оф Хоуп.
Беше многу среќен.
Со гордост ја фати за рака и ја покажуваше на децата.
"Видете, мајка ми."
Мора да научите да го преземете туѓиот товар.
Како водачи треба да го преземеме товарот на луѓето што ги водиме.
Да се жртвуваме за нив.
Токму така.
Да се жртвуваме.
Го познавам 10 години и двапати се има расплакано.
Еден од најголемите случаи доби завршница.
Тоа е приказната на Хоуп.
Не беа само крв, пот и солзи
за нас двајца
туку и за нашата врска и родителството.
Еден.
ДАНСКА
Два, три,
четири, пет.
Мамиш!
Тоа е жртвата.
Кога забременив, моравме да видиме
каде ќе живее нашиот син
и да му обезбедиме сигурност.
Првин работевме на нашиот проект,
а потоа го одгледував нашиот син во Данска
зашто ова е побезбедна,
подобра и поздрава средина.
Понекогаш сум завидлива.
Гледам парови како шетаат со децата.
Би сакала да го имам тоа секој ден со син ми и татко му.
Сакаш да видиш пак?
Во Данска поголемиот дел од времето се чувствувам осамено.
Но, кога ќе ги видам оние 92 деца во центарот,
децата што ги наоѓавме во грмушки,
отфрлени
и децата што речиси ќе ни умреа на раце...
Кога ги гледам како завршуваат факултети,
воопшто не жалам за моите одлуки.
Беше тешко и беше голем предизвик,
но се гордеам со тоа.
Тоа се плодови од моите одлуки и многу сум среќна за тоа.
СИТЕ ВЕ САКАМ
ГОДИШНО ВО НИГЕРИЈА ОКОЛУ 15 ИЛЈАДИ ДЕЦА
СЕ ОБВИНЕТИ ЗА ВЕШТЕРСТВО. МНОГУ ОД НИВ СЕ УБИЕНИ,
ИЗМАЧУВАНИ ИЛИ ИСЧЕЗНУВААТ БЕЗ ТРАГА.
ЛЕНД ОФ ХОУП ИМА СПАСЕНО
И СМЕНЕТО ЖИВОТИ НА 92 ДЕЦА.
Х.О.П.Е. ПОМОГНИ НА ЕДЕН ЧОВЕК СЕКОЈ ДЕН
ПРИКАЗНАТА ЗА ХОУП
МЕДИЈАТРАНСЛЕЈШНС